  Майя Бывальцева Удмуртиысь 8 дышетскисьёс ГТОя гужем Росси фестивале мынӥзы. 23–28 гудырикошконэ со Владимирын ортчоз. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. Элькунлэн командаяз — 11–15 аресъем 4 пиос но 4 нылъёс. Соос Удмуртилэсь данзэ утёно луозы 10 амалъёсын — уян, пневматика винтовкаысь ыбылӥськон, кузьдалае тэтчан, ки вылын ӝутъяськон, эстафета. Спортъя программа сяна, пиналъёсты возьмало ГТО огъетэз ас ёзъёссы пӧлын вӧлмытонъя вожвылъяськон, озьы ик мастер-классъёс, лекциос но творчествоя пумиськонъёс. Команда люкаськиз ГТОя элькун фестивальлы йылпумъянъёсъя. Отчы шедизы: Чукавина Лада (Кизнер ёрос) Гизатулин Аслан (Кизнер ёрос) Чернышева Яна (Можга ёрос) Никифоров Александр (Можга ёрос) Мусихин Егор (Глазкар) Нигматуллина Алёна (Ижкар) Юров Тимофей (Ижкар) Зинурова Регина (Вотка ёрос) Алёна Нигматуллина но Егор Мусихин понна ГТОя Росси ӵошатсокнъёс нырысетӥосыз уз луэ ни. 2015-тӥ арын соос Удмуртилэн сборноеныз командаослэн нимлыктэм зачётазы 1-тӥ инты басьтӥзы. Тегъёс: Спорт Удмуртия Россия пиналъёс ГТО  